《白云思亲图为俞千户赋》
明代·梁兰

陟彼崆峒阿，载睇孤云飞。云飞无定踪，思亲无已时。

即戎受王命，跬步焉敢离。岂不念晨昏，道远莫致之。

安得生羽翰，随云去还归。古来盛名士，忠孝两不违。

矢心委厥躬，但恐忧毋贻。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。